П Р О Т О К О Л   № 38

Днес 18.09.2025 г. година от 17:00 часа се проведе заседание на Общински съвет – Враца в Конферентната зала на Община Враца.


Присъстваха 26 общински съветници. 
Д-р Владимир Христов – Председател на Общински съвет – Враца обяви кворум и откри заседанието в съответствие с чл.50, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация. 

Д-р Христов уведоми присъстващите, че е разпространен предварително дневен ред за извънредното заседание и даде думата за разисквания по същия. Такива не бяха отправени, след което д-р Христов подложи на гласуване така предложения дневен ред.
ЗА – 25
ПРОТИВ – няма

ВЪЗДЪРЖАЛИ СЕ – няма

Предложението се приема.
ДНЕВЕН РЕД:

1. Даване на съгласие за кандидатстване на Община Враца с проект „SPARK - Слънчева енергия за активни региони и знания: Изграждане на трансграничен енергиен преход във Враца и Владичин хан“ по отворена покана за представяне на проектни предложения по Програма ИНТЕРРЕГ VI-A България – Сърбия 2021-2027 г. и одобряване на проект на партньорско споразумение.                                                                                                  

                                     Вносител: Калин Каменов

                                                                                                               Кмет на Община Враца

2. Даване съгласие за кандидатстване по Покана 5 за предложения за проекти по Приоритет 2 – По-зелен регион, Специфична цел 2.7: Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване по Програмата за трансгранично сътрудничество ИНТЕРРЕГ VI-A Румъния – България 2021-2027 г.
                                                                                                                    Вносител: Калин Каменов

                                                                                                                    Кмет на Община Враца

3. Даване на съгласие за участие на Професионалната гимназия по търговия и ресторантьорство (ПГТР) като партньор по проектно предложение за изграждане на ТРАНСГРАНИЧНА МЛАДЕЖКА ЛАБОРАТОРИЯ ЗА БИОРАЗНООБРАЗИЕ (NATURA BLOOM – Cross-border Youth Biodiversity Lab) по Програма за трансгранично сътрудничество ИНТЕРРЕГ VI-A Румъния-България 2021-2027 г.

                                                                                                                         Вносител: Калин Каменов

                                                                                                                     Кмет на Община Враца

За доклад по т. 1 от дневния ред за заседанието д-р Христов даде думата на инж. Цветан Стойчков – Зам.-кмет на Община Враца.
1. Даване на съгласие за кандидатстване на Община Враца с проект „SPARK - Слънчева енергия за активни региони и знания: Изграждане на трансграничен енергиен преход във Враца и Владичин хан“ по отворена покана за представяне на проектни предложения по Програма ИНТЕРРЕГ VI-A България – Сърбия 2021-2027 г. и одобряване на проект на партньорско споразумение.                                                                                                  

                         Докладва: инж. Цветан Стойчков

                                                                                               Зам.-кмет на Община Враца

Изказа се: д-р Вл.Христов.

Р Е Ш Е Н И Е  № 572

Относно: Даване на съгласие за кандидатстване на Община Враца с проект „SPARK - Слънчева енергия за активни региони и знания: Изграждане на трансграничен енергиен преход във Враца и Владичин хан“ по отворена покана за представяне на проектни предложения по Програма ИНТЕРРЕГ VI-A България – Сърбия 2021-2027 г. и одобряване на проект на партньорско споразумение
ОБЩИНСКИ СЪВЕТ
На основание чл. 21, ал. 1, т.8 и т. 23, ал. 2 от Закона за местното самоуправление и местната администрация (ЗМСМА) и чл. 60 от Административнопроцесуалния кодекс (АПК)  и при мотиви, подробно изложени в предложението

РЕШИ:
1. Дава съгласие Община Враца да кандидатства, заедно с Община Владичин хан (Република Сърбия) и Център за развитие на Ябланишки и Пчински окръг (Република Сърбия) с проектно предложение по отворена покана за разработване и предоставяне на услуги от общ интерес в рамките на Териториалната стратегия на програмата за трансгранично сътрудничество ИНТЕРРЕГ VI-A България – Сърбия 2021-2027 г.

2. На основание чл. 60, ал. 1 от АПК допуска предварително изпълнение на решението, с цел ускоряване на процедурите по изпълнение на настоящото решение, предвид значимостта на реализиране на проекта.

3. Възлага на Кмета на Община Враца да извърши необходимите действия по изпълнение на настоящото Решение.

РЕЗУЛТАТИ ОТ ПРОВЕДЕНО ГЛАСУВАНЕ:
ЗА – 25: Адр.Тодоров, Б.Банчев, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Пеев, Иван Иванов, Ив.Иванов, Ир.Иванова, Кр.Богданов, М.Стойчевски, М.Ангелов, М.Калистратов, Н.Василев, Н.Велчовска, Н.Николов, Н.Дакева, Р.Петков, С.Александрова, Св.Арнаудов, Ст.Стаменов и Цв.Николаева.
ПРОТИВ – 0
ВЪЗДЪРЖАЛИ СЕ – 1: Иво Иванов.
ПРОЕКТЪТ ЗА РЕШЕНИЕ СЕ ПРИЕМА
За доклад по т. 2 от дневния ред за заседанието д-р Христов даде думата на инж. Цветан Стойчков – Зам.-кмет на Община Враца.

2. Даване съгласие за кандидатстване по Покана 5 за предложения за проекти по Приоритет 2 – По-зелен регион, Специфична цел 2.7: Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване по Програмата за трансгранично сътрудничество ИНТЕРРЕГ VI-A Румъния – България 2021-2027 г.
                         Докладва: инж. Цветан Стойчков

                                                                                               Зам.-кмет на Община Враца

Изказа се: д-р Вл.Христов.

Р Е Ш Е Н И Е  № 573

Относно: Даване съгласие за кандидатстване по Покана 5 за предложения за проекти по Приоритет 2 – По-зелен регион, Специфична цел 2.7: Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване по Програмата за трансгранично сътрудничество ИНТЕРРЕГ VI-A Румъния – България 2021-2027 г.

ОБЩИНСКИ СЪВЕТ

На основание чл. 21, ал. 1, т. 8 и т. 23 и ал. 2 от Закона за местното самоуправление и местната администрация (ЗМСМА) и чл. 60 от Административнопроцесуалния кодекс (АПК) и при мотиви, изложени в Предложението Общински съвет - Враца,

РЕШИ:

1. Дава съгласие Община Враца да кандидатства като партньор, заедно със Сдружение „Институт за териториални иновации и сътрудничество – ITIC“, Видин, България (Водещ партньор) и Търговска, индустриална и селскостопанска камара Кълъраш, Румъния, (Партньор 2) с проектно предложение „EcoValuE – Cross-Border Living Knowledge Hub for Ecosystem Services and Green Innovation“ („EcoValuE – Трансграничен интерактивен център за знания за екосистемни услуги и зелени иновации“) по Покана 5 за предложения за проекти по Приоритет 2 – По-зелен регион, Специфична цел 2.7: Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване по Програмата за трансгранично сътрудничество ИНТЕРРЕГ VI-A Румъния – България 2021-2027 г.

2. Дава съгласие Община Враца да осигури необходимия собствения принос по проектно предложение „EcoValuE – Cross-Border Living Knowledge Hub for Ecosystem Services and Green Innovation“ („EcoValuE – Трансграничен интерактивен център за знания за екосистемни услуги и зелени иновации“), който представлява до 2% от общо допустимите разходи на партньора по проекта – Община Враца (но не повече от 22 000 евро).

3. На основание чл. 60, ал. 1 от АПК допуска предварително изпълнение на решението, с цел ускоряване на процедурите по изпълнение на настоящото решение, предвид значимостта на реализиране на проекта.

4. Възлага на Кмета на Община Враца да извърши необходимите действия по изпълнение на настоящото решение.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 25: Адр.Тодоров, Б.Банчев, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Пеев, Иван Иванов, Ив.Иванов, Ир.Иванова, Кр.Богданов, М.Стойчевски, М.Ангелов, М.Калистратов, Н.Василев, Н.Велчовска, Н.Николов, Н.Дакева, Р.Петков, С.Александрова, Св.Арнаудов, Ст.Стаменов и Цв.Николаева.

ПРОТИВ – 0
ВЪЗДЪРЖАЛИ СЕ – 1: Иво Иванов.
ПРОЕКТЪТ ЗА РЕШЕНИЕ СЕ ПРИЕМА

За доклад по т. 3 от дневния ред за заседанието д-р Христов даде думата на инж. Цветан Стойчков – Зам.-кмет на Община Враца.

3. Даване на съгласие за участие на Професионалната гимназия по търговия и ресторантьорство (ПГТР) като партньор по проектно предложение за изграждане на ТРАНСГРАНИЧНА МЛАДЕЖКА ЛАБОРАТОРИЯ ЗА БИОРАЗНООБРАЗИЕ (NATURA BLOOM – Cross-border Youth Biodiversity Lab) по Програма за трансгранично сътрудничество ИНТЕРРЕГ VI-A Румъния-България 2021-2027 г.

                         Докладва: инж. Цветан Стойчков

                                                                                               Зам.-кмет на Община Враца

Изказа се: д-р Вл.Христов.

Р Е Ш Е Н И Е  № 574

Относно: Даване на съгласие за участие на Професионалната гимназия по търговия и ресторантьорство (ПГТР) като партньор по проектно предложение за изграждане на ТРАНСГРАНИЧНА МЛАДЕЖКА ЛАБОРАТОРИЯ ЗА БИОРАЗНООБРАЗИЕ (NATURA BLOOM – Cross-border Youth Biodiversity Lab) по Програма за трансгранично сътрудничество ИНТЕРРЕГ VI-A Румъния-България 2021-2027 г.

ОБЩИНСКИ СЪВЕТ

На основание чл. 21, ал. 1, т. 8 и т. 23 и ал. 2 от Закона за местното самоуправление и местната администрация (ЗМСМА) и чл. 60 от Административнопроцесуалния кодекс (АПК) и при мотиви, изложени в Предложението Общински съвет - Враца,

РЕШИ:

1. Дава съгласие Професионалната гимназия по търговия и ресторантьорство (ПГТР) да участва като партньор на спортен клуб Танг Ра и НПО Филиала Сепоате (Румъния) с проектно предложение за Изграждане на ТРАНСГРАНИЧНА МЛАДЕЖКА ЛАБОРАТОРИЯ ЗА БИОРАЗНООБРАЗИЕ (NATURA BLOOM – Cross-border Youth Biodiversity Lab) по Програмата за трансгранично сътрудничество ИНТЕРРЕГ VI-A Румъния-България 2021-2027 г. и да бъдат извършвани инфраструктурни, ремонтни и други дейности на територията на ПГТР, свързани с реализацията на проектното предложение.
2. Възлага на Кмета на Община Враца да извърши необходимите действия по изпълнение на настоящото решение.
3. Общински съвет - Враца допуска предварително изпълнение на настоящото решение на основание чл.60, ал.1 от АПК, предвид значимостта на реализиране на проекта.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 26: Адр.Тодоров, Б.Банчев, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Пеев, Иван Иванов, Ив.Иванов, Иво Иванов, Ир.Иванова, Кр.Богданов, М.Стойчевски, М.Ангелов, М.Калистратов, М.Ангелова, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов и Цв.Николаева.

ПРОТИВ – 0
ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА


Забележка: Към настоящия протокол се прилага разпечатка от електронната система за гласуване, от която са видни резултатите от гласуванията по всяка от точките по дневния ред.

След изчерпване на дневния ред д-р Христов закри заседанието в 17:20 часа.

д-р Владимир Христов
Председател на Общински съвет – Враца
Изготвил протокола: 

Нина Спасова
гл. експерт за работа с общински съветници[image: image1.png]

